[{"text_idx": "#000004", "text": "Augusti alguses veetsin kaks va\u0308ga sisutihedat na\u0308dalat Brightonis, osaledes Erasmus+ programmi kaudu ELCs inglise keele o\u0303petajatele mo\u0303eldud koolitusel \u201cTeaching Business English\u201d.\nKoolituse juhendaja oli mitmete inglise keele o\u0303pikute autor Paul Emmerson, kes on seda kursust juhendanud juba aastaid. Minuga koos oli kursusel veel 6 inimest \u2013 Slovakkiast, Hispaaniast, Saksamaalt ja u\u0308ks UKst. Meie grupp oli kokkuhoidev ja pa\u0308rast koolipa\u0308eva ka\u0308isime tutvumas kohalike vaatamisva\u0308a\u0308rsustega. Kooli poolt oli korraldatud palju va\u0308ljaso\u0303ite, aga nendel ma ei osalenud, kuna u\u0308ks kursusekaaslane, Lawrence, oli UKst ning tema na\u0308itas meile huvitavaid ku\u0308lasid ja losse Brightoni la\u0308hiu\u0308mbruses. Ka\u0308isime Lewesis, kus ku\u0308lastasime kindlust ja kuulasime lu\u0308hiettekannet 1264. a. lahingu kohta. Samuti oli va\u0308ga huvitav pa\u0308rastlo\u0303una matkates mo\u0308o\u0308da rannikut Seven Sistersis."}, {"text_idx": "#000005", "text": "Koolituspa\u0308evad olid va\u0308ga sisutihedad ja inforohked, aga kuna ma olen u\u0308likoolis o\u0303ppinud a\u0308rikorraldust (sh la\u0308bira\u0308a\u0308kimisi, turundust ja mu\u0308u\u0308gitehnikaid), siis ei saanud ma koolituselt uut sisulist infot, millest oli natuke kahju. Samas sain juurde nippe, kuidas o\u0303pilastele tundi huvitavamaks muuta ning kuidas neid rohkem paeluda, et nad antud teemadel kaasa mo\u0303tleksid ja avatumalt suhtleksid. Koolituse juhendaja jagas erinevaid materjale, mis enamjaolt olid pa\u0308rit tema enda o\u0303pikutest. Kahjuks ei ole ko\u0303ik need minu tundides uuesti kasutatavad, aga sain ideid, kuidas materjale vastavalt grupi vajadusetele muuta ning kuidas leida just minu o\u0303pilastele vajaminevaid materjale."}, {"text_idx": "#000007", "text": "Nu\u0308u\u0308d tagasi to\u0308o\u0308l olles olen ko\u0303ik kursusel o\u0303pitu uuesti la\u0308bi vaadanud ja va\u0308lja so\u0303elunud need\ninfokillud, mis on ko\u0303ige olulisemad, ning kasutan neid oma gruppidega."}, {"text_idx": "#000008", "text": "Multilingua Keelekeskuse inglise keele o\u0303petaja"}]